
Narva Linnavolikogu otsuse eelnõu

“Maaüksuse 5.Roheline tänav 

munitsipaalomandisse taotlemine”
Narva Linnavalitsus otsustab:

1. Esitada Narva Linnavolikogule otsuse eelnõu “Maaüksuse 5.Roheline tänav munitsipaalomandisse taotlemine” (otsuse eelnõu lisatud).

2. Volitada hr Kalju Müür nimetatud küsimus Narva Linnavolikogus ette kandma.

Tarmo Tammiste



  Ants  Liimets

Linnapea




  Linnasekretär

ÕIEND

Narva Linnavalitsuse protokollilise otsuse eelnõu juurde.

Narva Linnavalitsuse Arhitektuuri – ja Linnaplaneerimise Amet teeb ettepaneku 5.Roheline tänav maaüksuse munitsipaalomandisse taotlemist Maareformi seaduse § 28 lõike 1 punkti 1 alusel.

Aluseks on ka võetud: 

· Kohalike teede ja tänavate loetelu, mis on kinnitatud Narva Linnavolikogu 23.12.2005.a otsusega nr 235.
· Narva linna üldplaneering (kehtestatud Narva Linnavolikogu 28.11.2001.a. määrusega nr 92/49), mille alusel maaüksusele on määratud sihtotstarve ;
Lisa:

1.5.Roheline tänav maaüksuse asendiplaan.

Kalju Müür

Arhitektuuri- ja Linnaplaneerimise  Amet

Direktor

Olga Svitškar 

35 99173

Maaüksuse 5.Roheline tänav 

munitsipaalomandisse taotlemine.

1. Asjaolud ja menetluse käik

Linnavolikogu otsus on vajalik selleks, et taotleda munitsipaalomandisse maaüksus 5.Roheline tänav Narva linnale kuuluva rajatise teenindamiseks vajaliku maana. 

5. Roheline tänav, kui rajatis on võetud kohalike teede ja tänavate  nimekirja (kinnitatud Narva Linnavolikogu 23.12.2005.a otsusega nr 235) ning on Narva Teeregistris registreerutud numbri 5110111 all.

Narva Linnavolikogu 28.11.2001.a. määrusega nr 92/49 kehtestatud linna üldplaneeringu alusel ning Narva Linnavolikogu 19.06.2003.a. otsusega nr 76/18 kehtestatud ”Tallinna mnt 45, 47, 49, 51, 53”  detailplaneeringu alusel  on maaüksuse sihtotstarve transpordimaa.

2.Õiguslikud järeldused.

Maareformi seaduse § 25 lg 1 sätestab, et munitsipaalomandisse antakse tasuta Maareformi seaduse §-s 28 nimetatud maa. Maareformi seaduse  28 lõike 1 punkti 1 kohaselt antakse linna omandisse munitsipaalomandisse jäävate  hoonete ja rajatiste alune ning neid teenindav maa.

Narva Linnavolikogu 28.novenbri 2001 määrusega nr 92/49 kehtestatud linna üldplaneering määrab territooriumi kasutamise juhtfunktsiooni.
Kohaliku omavalitsuse korralduse seaduse § 22 lõike 1 punkti 37 kohaselt volikogu ainupädevusse kuuluvad muud seadusega antud küsimused.

Vastavalt Vabariigi Valitsuse 02.06.2006.a määruse nr 133 “Maa munitsipaalomandisse andmise kord” § 6 lõikele 1 munitsipaalomandisse andmise taotlus koostatakse volikogu otsuse alusel.

3. otsus

3.1. Taotleda üleandmist Narva linna munitsipaalomandisse maaüksus 5.Roheline tänav (lisa1), pindalaga 5 405 m2, sihtotstarbega transpordimaa.

4.Rakendussätted

4.1. Otsus jõustub seadusega ettenähtud korras.

4.2. Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

